མདོར་ན།འུར་གྱིས་མྱོས་པའི་དེང་གི་བོད་མི་འདི་ཚོས་མཁས་པའི་རྣམ་དཔྱོད་དང་བྱས་རྗེས་གླེང་བ་ཡིན་ཞེས་མཁས་པའི་སྐྱོན་དག་སྤྱི་ཚོགས་སུ་ཁྱབ་བརྡལ་གཏོང་རྒྱུ་ནི་ངས་གོང་དུ་ཞུས་པ་བཞིན།མཁས་རྟགས་སྟོན་ཚུལ་ཞིག་ཡིན་པར་སེམས་ཡོད་ན་ཐང་མོད།རང་ངོས་ནས་དེར་དོན་སྣང་ཆེན་པོ་དང་འགན་བབ་ཅི་ཡང་མེད་ཀྱང་སོ་སོ་རང་ངོས་ནས་བོད་མི་རིགས་ཞེས་པའི་རུས་རྐང་ལས་ཆད་པ་ཞིག་ཡིན་ཕྱིན།གང་ཞིག་ནི་བསྟོད་གནས་དང་གང་ཞིག་ནི་སྨད་གནས་ཡིན་པར་མ་ངེས་པའི་བོད་ཀྱི་མཁས་པ་དང་རིག་གནས་པ་ཡིན་ཟེར་མཁན་ཚོ་མཐོང་དུས།མིག་ཟུང་ཞ་ར་དང་རྣ་ཟུང་འོན་པའི་བརྟུལ་ཞུགས་བཟུང་སྟེ་ཁ་རོག་གེར་སྡོད་མ་ཚུགས་པ་ཙམ་ཞིག་ཡིན།ཐུགས་འགལ་མེད་པར་ཤོག